Document ID: 31987R1905

ΚΑΝΟΝΙΣΜΟΣ (ΕΟΚ) αριθ. 1905/87 ΤΟΥ ΣΥΜΒΟΥΛΙΟΥ της 2ας Ιουλίου 1987 που καθορίζει, για την περίοδο εμπορίας των σιτηρών 1987/88, την ελάχιστη τιμή των πατατών που θα πληρωθούν από τον παρασκευαστή αμύλου στον παραγωγό πατατών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 11α παράγραφος 2, την πρόταση της Επιτροπής, Εκτιμώντας: ότι, βάσει του κανονισμού (ΕΟΚ) αριθ. 1008/86 του Συμβουλίου της 25ης Μαρτίου 1986 για τον καθορισμό ορισμένων λεπτομερειών εφαρμογής του καθεστώτος επιστροφών στην παραγωγή που εφαρμόζονται στο άμυλο γεωμήλων (3), θα πρέπει το Συμβούλιο να καθορίσει μια ελάχιστη τιμή για τις πατάτες που χρησιμοποιούνται για την παρασκευή αμύλου που θα πληρωθεί από τον παρασκευαστή αμύλου στον παραγωγό πατατών στο στάδιο «παραδοτέο στο εργοστάσιο» 7 ότι η χορήγηση της πριμοδότησης στον παρασκευαστή αμύλου εξαρτάται από την πληρωμή αυτής της ελάχιστης τιμής 7 ότι θα πρέπει να διατηρηθεί η σχέση των τιμών στην παράδοση των πρώτων υλών που προορίζονται για την παρασκευή αμύλων, προκειμένου να εξασφαλισθεί ισότητα των όρων ανταγωνισμού μεταξύ των διαφόρων βιομηχανιών παρασκευής αμύλου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ελάχιστη τιμή των πατατών που πληρώνεται από τον παρασκευαστή αμύλου στον παραγωγό πατατών, στο στάδιο «παραδοτέο στο εργαστάσιο», για την ποσότητα των πατατών που είναι αναγκαία για την παρασκευή ενός τόνου αμύλου, είναι 272,93 ECU για την περίοδο εμπορίας των σιτηρών 1987/88. 2. Η τιμή που αναφέρεται στην παράγραφο 1 προσαρμόζεται σε συνάρτηση με την περιεκτικότητα σε άμυλο των πατατών.
Άρθρο 2
Οι λεπτομέρειες εφαρμογής του παρόντος κανονισμού θεσπίζονται με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 17